**GyőrBox Kártya és Kerékpár Tároló Bérleti Szerződés**

amely létrejött egyrészről

**Cycleme Bérkerékpár Rendszerek Kft.** (székhely: 2500 Esztergom, Mátyás király utca 45., cégjegyzékszám: 11-09-022843, adószám: 24951089-2-11, képviseli: Fóti ügyvezető), mint bérbeadó (továbbiakban **Bérbeadó**)

Bérbeadó meghatalmazottjaként – meghatalmazás alapján – a **….** (székhely: …., cégjegyzékszám: …, adószám: …, képviseli: …)

másrészről:

|  |  |
| --- | --- |
| Természetes személy esetén | Jogi személy esetén |
| név és születési név: ………..………………..…………………….. | szervezet neve: …………..…………………………………..  ………………………………………………………... |
| születési hely és idő:…... ……………………….. | nyilvántartási szám:…... ………………………….. |
| anyja neve: …...………………………………….... | képviselő neve: ….…... ………………………….. |
| lakcím: …………….…... ………………………….. | székhely: ………….…... ………………………….. |
| tartózkodási hely: ……. ………………………….. | adószám: ……………... ………………………….. |
| állampolgárság: …..….. ………………………….. | statisztikai számjel: …..………………………….. |
| személyazonosító okmány típusa és száma:  ………………………………..……………………..  ………………………………………………………. | használatra feljogosított személyek: ………………………...…..…………………………..  ………………………………………………………...  ………………………………………………………… |
| mobiltelefonszám: …..………………………….. | mobiltelefonszám: …..………………………….. |
| e-mail cím: …..………………………………….. | e-mail cím: ……….…..………………………….. |

mint bérlő (a továbbiakban **Bérlő**)

(Bérbeadó és Bérlő a továbbiakban együttesen: **Felek**) alulírott napon és helyen az alábbi feltételekkel:

**Jelen szerződés szabályozza a GyőrBox Szekrényes Kerékpár Tároló Rendszer használatát lehetővé tevő GyőrBox Kártya, valamint GyőrBox Kerékpár Tároló bérletére, használatára vonatkozóan a Felek között létrejövő jogviszonyt.**

1. Felek rögzítik, hogy a jelen szerződésben nem, vagy nem kellő részletességgel szabályozott kérdésekben a jelen szerződés elválaszthatatlan részét képező „GyőrBox Szekrényes Kerékpár Tároló Rendszer” - GYŐRBOX” Általános Szerződési Feltételek (a továbbiakban: **ÁSZF**) mindenkor hatályos rendelkezései irányadóak. Az ÁSZF megtalálható a <http://gyorbox.hu/szerzodesek-leirasok/> webcímen, illetve kifüggesztve a Kártyaértékesítő helyeken és a Központi Ügyfélszolgálati Irodában. Bérlő jelen szerződés aláírásával kifejezetten elismeri, hogy az ÁSZF rendelkezéseit megismerte, és ezek teljes körű megértését és megfontolását követően kötötte meg a jelen szerződést.
2. Felek megállapodnak, hogy

201... .... .... napjától visszavonásig

Bérbeadó a(z) ……………………… azonosító jelű GyőrBox Kártyát (mágnes kártyát) (a továbbiakban: **Kártya**) a Bérlő használatába adja. A Bérlő a Kártyát jelen szerződés aláírásával egyidejűleg átveszi, az átvétel tényét a szerződés aláírásával elismeri.

Felek megállapodnak, hogy a Kártya érvényességi ideje alatt a Bérbeadó a Bérlő igénye szerint, az ÁSZF-ben meghatározott számban, időszakokban, helyeken és időtartamra bérbe ad GyőrBox Kerékpár Tárolót (a továbbiakban: **Tároló**) Bérlő részére.

Bérlő vállalja, hogy a Kártya és a Tároló használatáért a díjakat a 9. pontban foglaltak szerint megfizeti.

1. Bérlő a Kártyát és a Tárolót az ÁSZF-ben foglalt feltételek teljesítése esetén, az ÁSZF-ben meghatározott szabályok szerint jogosult használni. Bérlő kijelenti és jelen szerződés aláírásával elismeri, hogy a Kártya és a Tároló használatára – különösen a használattal együtt járó, Bérlőt terhelő felelősségre – vonatkozó szabályokat megismerte.
2. Bérbeadó szavatol azért, hogy a jelen szerződés időtartama alatt a Kártya és a Tároló műszakilag alkalmas az ÁSZF-ben meghatározottak szerint a rendeltetésszerű és szerződéses célja szerinti használatra.
3. Bérlő köteles a Kártyát és a Tárolót rendeltetésének megfelelően kellő gondossággal használni, kezelni és megóvni. Bérlő nem jogosult a Kártyát és a Tárolót másnak használtra átadni, bérbe adni, kölcsönadni, kivéve, amennyiben az ÁSZF ettől eltérően kifejezetten megengedi azt. Ezen kötelezettségek megszegéséből származó minden felmerülő kárért Bérlő teljes anyagi felelősséggel tartozik.
4. Bérlő 5. pontban foglalt kötelezettségei különösen kiterjednek a Kártya elveszítéstől és a Kártya és a Tároló rongálástól való megóvására.
5. A Kártya megsemmisülése, elvesztése esetén jelen szerződés megszűnik.
6. A Kártya érvényességi idejének lejárta utáni egy hónapon belül a Bérlő köteles a Kártya leadására a Kártyaértékesítő helyeken vagy a Központi Ügyfélszolgálati Irodában.
7. A Kártya bérleti díja egyszeri díj, jelen szerződés aláírásával egyidejűleg, számla vagy nyugta ellenében megfizetendő összeg. A Kártya bérleti díja bruttó 600,- Ft, azaz hatszáz forint.

A Kártya használatához a GyőrBox Rendszerhez való hozzáférést biztosító fél bérlet vásárlása szükséges a Weboldalon feltűntetett mindenkori díjszabás szerint.

A Kártya kiváltásakor egy minimum összeget – mely a Weboldalon kerül feltüntetésre – fel kell tölteni a Kártyára.

A Tároló kölcsönzési díjára a Weboldalon feltűntetett mindenkori díjszabás az irányadó.

1. Bérlő kötelezettséget vállal arra, hogy minden, jelen szerződés szempontjából lényeges, így különösen személyes adataiban bekövetkező változásról 5 napon belül írásban, igazolható módon értesíti Bérbeadót. Amennyiben Bérlő elmulasztja ezt a kötelezettségét, az ebből eredő teljes kárfelelősség őt terheli.
2. Bérlő kifejezetten hozzájárul ahhoz, hogy személyes adatait a Bérbeadó a vonatkozó adatvédelmi jogszabályok szerint kezelje, különösen a jelen szerződés és az ÁSZF-ből eredő bérbeadói igények érvényesítése körében. Bérlő jelen szerződés aláírásával kijelenti, hogy személyes adatai kezelésének szabályairól Bérbeadó tájékoztatta.
3. A jelen szerződésben használt, nagybetűvel szedett, jelen szerződésben nem definiált fogalmak az ÁSZF-ben meghatározott jelentéssel bírnak.
4. Jelen szerződésben nem szabályozott kérdésekben a Ptk. vonatkozó rendelkezései az irányadóak.

Szerződő felek jelen bérleti szerződést annak elolvasása, megértése és közös értelmezése után, mint akaratukkal mindenben megegyezőt jóváhagyólag aláírták.

Kelt: Győr, 201. …………………. …. napján

…...........................................                                         ….......................................

                        Bérbeadó                                                                          Bérlő

meghatalmazottja